হাতিদন্তী বাঁক
হাতিদন্তী বাঁক (ইংরেজি: ivory curl), (দ্বিপদ নামকরণ: Buckinghamia celsissima), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।